Ёркшыр і Хамбер

**Ёркшыр і Хамбер** () — рэгіён на ўсходзе Англіі. Уключае дзевяць цырыманіяльных графстваў, а таксама некалькі дзясяткаў унітарных і муніцыпальных раёнаў. Адміністрацыйны цэнтр — Лідс.

## Геаграфія 
Рэгіён Ёркшыр і Хамбер займае тэрыторыю 15 420 км² (5-е месца сярод рэгіёнаў), абмываецца з усходу Паўночным морам, мяжуе на поўдні з рэгіёнам Усходні Мідленд, на захадзе з рэгіёнам Паўночна-Заходняя Англія, на поўначы з рэгіёнам Паўночна-Усходняя Англія.

### Гарадскія агламерацыі 
У рэгіёне Ёркшыр і Хамбер размешчаны 6 буйных гарадскіх агламерацый з насельніцтвам больш за 100 тысяч чалавек (паводле даных 2001 года, у парадку змяншэння колькасці насельніцтва):

* Заходні Ёркшыр (гарадская агламерацыя) 1 499 465
* Шэфілд (гарадская агламерацыя) 640 720
* Кінгстан-эпон-Хал 301 416
* Дзёран-Валі 207 726
* Грымсбі/Клітарпс 138 842
* Ёрк 137 505

## Дэмаграфія 
На тэрыторыі рэгіёна Ёркшыр і Хамбер паводле даных 2012 года пражывае 5 316 700 чалавек (7-е месца сярод рэгіёнаў), пры сярэдняй шчыльнасці насельніцтва 344,79 чал./км².

## Палітыка 
Мясцовае самакіраванне Ёркшыр і Хамбера (LGYH) аб'ядноўвае высілкі 22 мясцовых саветаў, чатырох падраздзяленняў пажарнай і выратавальнай службаў, чатырох падраздзяленняў паліцэйскага кіравання і двух падраздзяленняў асацыяцыі нацыянальных паркаў, размешчаных на тэрыторыі рэгіёна Ёркшыр і Хамбер.

Агенцтва па развіцці «Ёркшыр Форвард» (:en:Yorkshire Forward) створана ў 1999 годзе, яго асноўная мэта — развіццё эканомікі рэгіёна Ёркшыр і Хамбер.

## Адміністрацыйны падзел 
Рэгіён Ёркшыр і Хамбер складаецца з восем палітычна незалежных адна ад адной адміністрацыйных адзінак — двух метрапольных графстваў (Уэст-Ёркшыр і Саўт-Ёркшыр), неметрапольнага графства Норт-Ёркшыр і пяці ўнітарных адзінак (Іст-Райдынг-оф-Ёркшыр, Ёрк, Кінгстан-эпон-Хал, Паўночны Лінкальншыр і Паўночна-Усходні Лінкальншыр). Метрапольныя графствы, неметрапольныя графствы і ўнітарныя адзінкі аб'яднаны ў пяць цырыманіяльных графстваў — Іст-Райдынг-оф-Ёркшыр, Уэст-Ёркшыр, Лінкальншыр†, Норт-Ёркшыр† і Саўт-Ёркшыр, для забеспячэння імі цырыманіяльных функцый. Метрапольныя і неметрапольныя графствы падзяляюцца на шаснаццаць метрапольных і неметрапольных раёнаў. Унітарныя адзінкі падзелу на раёны не маюць.

† — цырыманіяльныя графствы Лінкальншыр і  Норт-Ёркшыр уключаюць адміністрацыйныя адзінкі таксама і з іншых рэгіёнаў

### Статус сіці 
[thumb|right|150px|Герб [Ёрк|Ёрк Сіці]]
У рэгіёне Ёркшыр і Хамбер размешчаны сем з 50 адміністрацыйных адзінак Англіі, якія маюць статус «сіці»:
* Сіці-оф-Брэдфард з галоўным горадам Брэдфард з'яўляецца цэнтрам Дыяцэзіі Брэдфард (дыяцэзія, Diocese of Bradford) з 1919 года, мае мясцовае самакіраванне і ўзначальваецца лорд-мэрам Брэдфарда Пітэрам Хілам, якія нарадзіўся ў горадзе Саўтвік, Заходні Сусекс.
* Ёрк з'яўляецца цэнтрам правінцыі Ёрк, з тых часоў як першым архібіскупам Ёрка ў 732 годзе стаў брат караля Нартумбрыі Экгеберт. Ёрк Сіці мае мясцовае самакіраванне і ўзначальваецца лорд-мэрам Ёрка Сьюзен Галаўэй.
* Кінгстан-эпон-Хал мае мясцовае самакіраванне і ўзначальваецца Лорд-Мэрам Хала. 27 мая 2010 года 98-м лорд-мэрам Хала стаў Дэвід Джэмел (David Gemmell), які нарадзіўся ў Хале.
* Лідс мае мясцовае самакіраванне і ўзначальваецца мэрам з 1661 года, калі каралём Англіі Карлам II была выдадзена адмысловая грамата. Лідс паслядоўна ўзначальваўся 240 мэрамі да 1897 года, калі каралевай Вікторыяй пасада мэра была перайменавана ў лорд-мэра Лідса. У 2010 годзе 117-м лорд-мэрам Лідса стаў Джэймс Мак-Кэна, які нарадзіўся 1945 годзе ў Дубліне, Ірландыя.[thumb|right|150px|Герб [Шэфілд|Шэфілд Сіці]]
* Рыпан з'яўляецца цэнтрам Дыяцэзіі Рыпана і Лідса (дыяцэзія, Diocese of Ripon and Leeds) з 1836 года — гэта першая новаўтвораная дыяцэзія Англіі пасля Рэфармацыі Англійскай царквы. Рыпан мае мясцовае самакіраванне і з 2010 года ўзначальваецца Мэрам Рыпана Гары Уілам, тэрмін паўнамоцтваў мэра складае два гады.
* Уэйкфілд стаў цэнтрам Дыяцэзіі Уэйкфілд (дыяцэзія, Diocese of Wakefield) у 1888 годзе, мае мясцовае самакіраванне і ўзначальваецца Мэрам Уэйкфілда Тоні Уолісам, які нарадзіўся ў 1951 годзе ў Каслфардзе, прыгарадзе Уэйкфілда. 
* Шэфілд з'яўляецца цэнтрам Дыяцэзіі Шэфілд (дыяцэзія, Diocese of Sheffield) з 1914 года, мае мясцовае самакіраванне і ўзначальваецца мэрам з 1843 года. У 1893 годзе, з выпускам каралеўскай граматы, Шэфілд атрымаў статус «сіці», а ў 1897 годзе каралевай Вікторыяй пасада мэра была перайменавана ў лорд-мэра Шэфілда. У 2010 годзе 114-м лорд-мэрам Шэфілда стаў Алан Лоу, які нарадзіўся ў Барнслі, Саўт-Ёркшыр.

## Эканоміка 
У рэгіёне Ёркшыр і Хамбер знаходзіцца штаб-кватэра і вытворчыя магутнасці кампаніі, якая выпускае аўтамабілі пад маркай Джынета.

Порт Грымсбі і Імінгем, найбуйнейшы ў Вялікабрытаніі, з грузаабаротам 65,3 мільёна тон.

## Спорт 
Чатыры з дваццаці чатырох прафесійных футбольных клубаў, выступоўцаў у сезоне 2011/2012 у Чэмпіянаце Футбольнай лігі, грунтуецца ў рэгіёне Ёркшыр і Хамбер:
* «Барнслі»
* «Данкастэр Роверс»
* «Лідс Юнайтэд»
* «Хал Сіці»
Чатыры з дваццаці чатырох клубаў, выступоўцаў у Першай Футбольнай лізе:
* «Скантарп Юнайтэд»
* «Хадэрсфілд Таўн»
* «Шэфілд Уэнсдэй»
* «Шэфілд Юнайтэд»
Два з дваццаці чатырох клубаў, выступоўцаў ва Другой Футбольнай лізе Англіі:
* «Брэдфард Сіці»
* «Ротэрэм Юнайтэд»
Два з дваццаці чатырох прафесійных ці паўпрафесійных клубаў у Нацыянальнай Канферэнцыі:
* «Грымсбі Таўн»
* «Ёрк Сіці»
Тры з дваццаці двух клубаў, выступоўцаў у Паўночнай Канферэнцыі:
* «Галіфакс Таўн»
* «Гізлі»
* «Харагейт Таўн»

## Славутасці 
У рэгіёне Ёркшыр і Хамбер размешчаны дзве з 28 групы аб'ектаў, уключаных у Спіс аб'ектаў Сусветнай спадчыны ЮНЕСКА ў Вялікабрытаніі:
* Каралеўскі парк Стадлі і разваліны Фаўнтынскага абацтва
* Фабрычны пасёлак Солтэйр

## Спасылкі 
* Мясцовае самакіраванне Ёркшыр і Хамбера 
* Ёркшыр Форвард — рэгіянальнае агенцтва па развіцці 
* Government Office for Yorkshire and the Humber
* Regional Assembly for Yorkshire and the Humber

Катэгорыя:Рэгіёны Англіі